16. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΠΡΟΝΟΙΑΣ Αριθ. Ε6Α 14089/843 της 26 Ιουλ./23 Αυγ. 1962 (ΦΕΚ Β΄ 295) Περί των αναγκαιούντων δικαιολογητικών κατά τον καθορισμόν τιμών πωλήσεως εγχωρίων φαρμακευτικών ιδιοσκευασμάτων. Έχοντες υπ’ όψιν: 1)Τον Α.Ν. 27.6.35 «περί διατιμήσεως φαρμάκων» ως ούτος ετροποποιήθη και συνεπληρώθη μεταγενεστέρως. 2)Το Β.Δ. 682/60. 3)Τα υποβληθέντα ημίν αποσπάσματα πρακτικών των υπ’ αριθ. 117/60, 30/61 - 43/61, - 84/61, - 85/ 61, - 93/61, - 15/62, - 21/62, - 26/62, - 50/62 συνεδρίων του Γνωμοδοτικού Συμβουλίου φαρμάκων και 4)Τας υπ’ αριθ. Πρωτ. Ε6Α 5133/279/7.4.62 και Ε6Α 12400/28.6.62 αποφάσεις ημών, αποφασίζομεν: Όπως κατά τον καθορισμόν τιμών πωλήσεως των εγχωρίων φαρμακευτικών ιδιοσκευασμάτων και σκευασμάτων γίνωνται δεκτά τα κάτωθι δικαιολογητικά: 1.Δια τας πρώτας ύλας βοηθητικάς τοιαύτας και υλικά συσκευασίας προελεύσεως αλλοδαπής, 1)οριστικόν τιμολόγιον προσφάτου εισαγωγής, ουχί πέραν του εξαμήνου από της ημέρας του εκτελωνισμού, δεόντως τεθεωρημένου από το Εμπορικόν Επιμελητήριον του τόπου παραγωγής, επί του οποίου ευδιακρίτως θ’ αναγράφωνται α)η ονομασία του προϊόντος, β)η εισαγομένη ποσότης τούτου, γ)η αξία μονάδος και συνόλου εις ξένον νόμισμα FOB ή CIF ως και η παρεχομένη υπό του παρασκευαστού οίκου προμήθεια εις τον ενταύθα αντιπρόσωπον. 2.Εις εμφανές σημείον του ως άνω τιμολογίου, θα δηλώται υπευθύνως υπό του εισαγωγέως, ή δασμολογική κλάσις εις ην υπάγεται το εν αυτώ διαλαμβανόμενον προϊόν. 3.Εις περίπτωσιν υποβολής τιμολογίου πέραν του εξαμήνου, θα δηλώται υπευθύνως υπό του ενδιαφερομένου ότι τούτο αφορά την τελευταίαν πραγματοποιηθείσαν εισαγωγήν, το υπάρχον εν τη αποθήκη του υπόλοιπον εμπορεύματος, θα συνοδεύηται δε υπό βεβαιώσεως της Επιτροπής θεωρήσεως τιμολογίων περί της τρεχούσης τιμής του είδους τούτου. 4.Προκειμένου περί προμηθείας πρώτων και βοηθητικών υλών, ως και υλικών συσκευασίας εκ του εσωτερικού, θα γίνωνται δεκτά επίσημα τιμολόγια ή αντίγραφα τούτων νομίμως υπογεγραμμένα και χαρτοσημασμένα. 433 34.Ι.ζ.16 Διατίμηση φαρμάκων 5.Οίκοθεν νοείται ότι τιμολόγια προμηθείας μικροποσοτήτων θ’ απορρίπτωνται. Ωσαύτως τιμολόγια προμηθειών πραγματοποιουμένων εκ φαρμακείων, δεν θα γίνωνται αποδεκτά. 6.Γενικώς αι πραγματοποιούμεναι προμήθειαι δέον να καλύπτωσι τας ανάγκας των ενδιαφερομένων τουλάχιστον ενός τριμήνου. 7.Δια την μετατροπήν των τιμών FOB εις CIF θα λαμβάνεται υπ’ όψιν ποσοστόν εξόδων 3% δια τα είδη τα προερχόμενα εξ’ Αμερικής και Ιαπωνίας και 2,5% εκ των λοιπών χωρών. 8.Εις περίπτωσιν καθ’ ην υφίσταται καταφανής διαφορά μεταξύ των ως άνω ποσοστών εξόδων και των καταβληθέντων ναυλασφαλίστρων, κατόπιν σχετικής αιτήσεως του ενδιαφερομένου, του θέματος θα επιλαμβάνεται το Γνωμοδοτικόν Συμβούλιον Φαρμάκων προς λήψιν ειδικής αποφάσεως, υποβαλλομένων προς τούτο υπό του εισαγωγέως απάντων των σχετικών δικαιολογητικών. Τα ως άνω ποσοστά μετατροπής των τιμών FCIF εις CIF θα ισχύσωσιν αμέσως δια τα νεοεγκρινόμενα προϊόντα και μετά τρίμηνον δε δια τα κυκλοφορούντα τοιαύτα. 9.Δια την μετατροπήν των αξιών των ξένων νομισμάτων εις δραχμάς, ισχύν έχει η υπ’ αριθ. Ε6Α, 5133/279/7.4.62 ημετέρα απόφασις. 10.Επί της τιμής CIF θα υπολογίζωνται, κατά περίπτωσιν, οι δασμοί και Ο Φ.Ε. Εργασιών ως και τα λοιπά εν γένει έξοδα άτινα δεν είναι δυνατόν να υπερβούν το ποσοστόν 4,5% επί τιμής CIF 11.Ποσοστά φθορών και απωλειών των πρώτων υλών, βοηθητικών τοιούτων ως και υλικών συσκευασίας θ’ αναγνωρίζωνται τα ήδη ισχύοντα τοιαύτα. 12.Ως συντελεστής βιομηχανικών εξόδων θα λαμβάνεται υπ’ όψιν δι’ εκάστην βιομηχανίαν ή εργαστήριον ο ήδη ισχύων τοιούτος όστις θα υπολογίζεται επί της βασικής χονδρικής τιμής, αφαιρουμένης της φαρμακεμπορικής εκπτώσεως. 13.Ως συντελεστής εξόδων διαδόσεως θα υπολογίζεται κατά τον αυτόν ως άνω τρόπον ποσοστόν ίσον προς τον μέσον όρον τούτων, όστις εξάγεται εκ του συντελεστού του έτους 1954 του Υπουργείου Εμπορίου και των ενδεικτικών στοιχείων του έτους 1959. Γενικώς το ως άνω ποσοστόν εξόδων διαδόσεως δεν δύναται να υπερβή το 10%. 14.Ποσοστόν βιομηχανικού κέρδους θ’ αναγνωρίζεται το ήδη ισχύον τοιούτον, όπερ θα υπολογίζεται επί του αθροίσματος των αξιών πρώτων υλών, υλικών συσκευασίας, βιομ. Εξόδων και εξόδων διαδόσεως. 15.Τόκοι και αποσβέσεις θα υπολογίζωνται τα ήδη ισχύοντα ποσοστά. 16.Φαρμακεμπορική έκπτωσις θ’ αναγνωρίζεται ποσοστόν 7%, υπολογιζόμενον επί της βασικής χονδρικής τιμής. 17.Φόρος κύκλου εργασιών θα λαμβάνεται υπ’ όψιν ποσοστόν 6% επί της βασ. χονδρικής τιμής. 18. Ιατρόσημον θ’ αναγνωρίζηται ποσοστόν 5% επί της λιανικής τιμής πωλήσεως ή 7,55% επί της βασ. χονδρικής τοιαύτης. Το ως άνω ποσοστόν 7,55% δεν έχει εφαρμογήν επί των φαρμακευτικών ιδιοσκευασμάτων και σκευασμάτων των οποίων αι λιανικαί τιμαί διαμορφούνται με κλιμακωτόν ποσοστόν κέρδους φαρμακοποιού, δι’ α ισχύει το ποσοστόν 5% επί της λιανικής τιμής. 19.Ποσοστά κέρδους φαρμακοποιού θα λαμβάνωνται υπ’ όψιν τα ήδη ισχύοντα τοιαύτα.  20.Πάντα τ’ ανωτέρω δικαιολογητικά θα υποβάλλωνται υπό των ενδιαφερομένων μετά σχετικής αιτήσεως ως και αναλυτικού κοστολογίου υπό τύπον υπευθύνου δηλώσεως εις ο θ’ αναγράφεται ότι πάσα μεταβολή στοιχείου τινός του κόστους του υπό κρίσιν προϊόντος θα γνωστοποιήται το ταχύτερον εις την αρμοδίαν υπηρεσίαν. 21.Δια τα παρασκευαζόμενα εγχώρια ή αλλοδαπά φαρμακευτικά ιδιοσκευάσματα και σκευάσματα των οποίων οι ενδιαφερόμενοι παρασκευασταί δεν έχουσιν ιδίους συντελεστάς εξόδων, έχοντες ή μη έχοντες ίδια εργαστήρια ισχύουν πάντα τ’ ανωτέρω, πλην των συντελεστών εξόδων, βιομηχανοποιήσεως, διαδόσεως, τόκων αποσβέσεων, δι’ α θα λαμβάνεται γενικώς υπ’ όψιν συντελεστής εξόδων 27, 20% προκειμένου περί κοινών προϊόντων και 32, 40% προκειμένου περί αντιβιοτικών και βιταμινούχων εν γένει τοιούτων ως και ενεσίμων διαλυμάτων. 22.Φαρμακευτικά ιδιοσκευάσματα ή σκευάσματα της εγχωρίου Φαρμακοβιομηχανίας ή αλλοδαπά τοιαύτα παρασκευαζόμενα ενταύθα, των οποίων τα δρώντα συστατικά έχουν βιομηχανοποιηθή εις το εξωτερικόν θα κοστολογούνται ως συσκευαζόμενα τοιαύτα. 23.Μειώσεις τιμών, ανεξαρτήτως του αν αύται πραγματοποιούνται οίκοθεν ή τη αιτήσει των ενδιαφερομένων, θα γίνωνται δεκταί, εφ’ όσον το ποσοστόν μειώσεως υπερβαίνει το 5% των ισχυουσών τιμών. Δια τας κάτω του ποσοστού τούτου μειώσεις, το Γνωμοδοτικόν Συμβούλιον Φαρμάκων, θα επιλαμβάνεται κατά περίπτωσιν εισηγήσει της υπηρεσίας. 24.Προκειμένου περί αυξήσεως τιμών κυκλοφορούντος προϊόντος, θα υποβάλλωνται υπό του  ενδιαφερομένου μετά σχετικής αιτήσεως, πάντα  τα δικαιολογητικά τα απαιτούμενα δια τον καθορισμόν τιμών νεοεγκρινομένου φαρμακευτικού προϊόντος, και επί πλέον διακανονισμός Τραπέζης  δια τα εκ της αλλοδαπής εισαγόμενα είδη. Ως ειδικά κριτήρια δια την περαιτέρω εξέτασιν της σχετικής περί αυξήσεως των τιμών αιτήσεως του ενδιαφερομένου,  θα  λαμβάνωνται   υπ’  όψιν  η  επελθούσα (Αντί της σελ. 831 (α) Σελ. 831(β) 220 – 061 434 Διατίμηση φαρμάκων 34.Ι.ζ.16 τιμολογιακή, δασμολογική ή νομισματική αύξησις, εφ’ όσον όμως ήθελε πραγματοποιηθή πρόσφατος εισαγωγή ή προμήθεια εκ του εσωτερικού ποσότητος τινός πρώτης ύλη ή υλικών συσκευασίας, ήτις θα κρίνεται επαρκής κατά περίπτωσιν υπό του Γνωμοδοτικού Συμβουλίου Φαρμάκων και υπό τον όρον ότι η προκύπτουσα νέα τιμή θα είναι ηυξημένη πέραν του ποσοστού 5% της αρχικής αυτών αξίας. Εις την ως άνω περίπτωσιν δέον να προσκομίζηται υπό του ενδιαφερομένου υπεύθυνος δήλωσις περί της υπαρχούσης εν τη αποθήκη του ποσότητος εμπορεύματος ούτινος επέρχεται αύξησις της τιμής προ της πραγματοποιήσεως του εκτελωνισμού της προσφάτου εισαγωγής ή της προμηθείας εκ του εσωτερικού. 25.Εις περίπτωσιν καθ’ ην οι ενδιαφερόμενοι είναι υποχρεωμένοι να υποβάλωσι στοιχείον τι εκ των ανωτέρω εν φωτοτυπία, αύτη θα γίνεται δεκτή εφ’ όσον τυγχάνει νομίμως θεωρημένη και χαρτοσημασμένη. 26.Πάσα προγενεστέρα απόφασις ημών σχετική με τ’ ανωτέρα θέματα, ανακαλείται. Η παρούσα δημοσιευθήτω δια της Εφημερίδος της Κυβερνήσεως. 